ઘર લેવાનું હોય ત્યારે લોકો લોકેશન, જગ્યા, ઇન્ટિરિયર ડિઝાઇન, ભાવ, સ્ટેશનો કે મુખ્ય રસ્તાઓ સાથેની કનેક્ટિવિટી જેવી સત્તર ચીજો બાબતે ચીવટ રાખે છે. તમે જ્યારે રીસેલમાં કોઈ ઘર ખરીદવા જાઓ છો ત્યારે પ્રોપર્ટીના ટાઇટલ ક્લિયરન્સથી લઈને ચેઇન ઑફ ડૉક્યુમેન્ટ્સ રજિસ્ટર્ડ છે કે નહીં એની કાળજી લેવી ખૂબ જ જરૂરી છે. ઘણી વાર જગ્યા સારી, સસ્તી અને સુંદર જગ્યાએ મળી જાય છે, પણ પછીથી ખબર પડે છે કે અમુકતમુક દસ્તાવેજોમાં ગરબડ છે અથવા તો લીધા જ નથી. એને કારણે ક્યારેક તમારું રોકાણ જોખમમાં મુકાઈ જઈ શકે છે. અમુક દસ્તાવેજો ક્લિયર ન કર્યા હોય તો પછીથી વિવાદો ઊભા થતાં મુશ્કેલી પડી શકે છે.